આમ તો આ વિષય ખુબ જુનો છે, છતાં નવો પણ કહેવાય. દરેક યુગ માં પ્રશ્નો જુદા હોય છે. ૬૦ ના દસક ના પ્રશ્નો અને ૨૧ મી સદી ના પ્રશ્નો જુદા છે. તે વખતનું વાતાવરણ, માનસિક પરિસ્થિતિ, સમજણ, અને આજ ની વાત ખુબ જ જુદી છે. માં-બાપો આજે પણ એવો આગ્રહ રાખે છે કે મારો દીકરો કે દીકરી મારી રજાથી જ અમે કહીએ ત્યાં જ લગ્ન કરે. મારો દીકરો મારા ધંધા માં મને જોડાય, તેને ગમે કે ના ગમે. આજ ની દુનિયા ખુબ જ બદલાઈ ગઈ છે. આજ ના વડીલોએ જાગવું પડશે. નહીતર પસ્તાવાનો વારો આવશે. યુવા પેઢી ને શિક્ષણ આપો, સમજણ આપો, માર્ગ દર્શન આપો, તે સાથે તેમને જ તેમના નિર્ણયો લેવા દો. વિશ્વાસ રાખો, પરિણામ સારું જ આવશે. વિજ્ઞાન નો નિયમ છે કે બાપ થી દીકરા સવાયા હોય છે. આપણે જાણીએ છીએ, પણ આપણી યુવા પેઢીમાં વિશ્વાસ નથી રાખતા. આમ નહિ ચાલે. યુવા પેઢીને છુટ્ટો દોર આપવો જ પડશે. તેમને જ તેમનું ભવિષ્ય નિર્માણ કરવા દો. વડીલોએ ફક્ત આનંદથી જોયા કરવું અને તેનો અનુભવ કરવો.